घरेलू उपचार का उपयोग करें दवाएं लें
एक लीटर के पात्र को पानी से भरें | स्टोव पर पानी को एक या दो मिनट के लिए भाप बनने तक उबालें | अब पात्र को आंच से हटा लें और एक ऊष्मारोधी मेट या टेबल पर रखें | सिर और भाप लेने वाले पात्र को ऊपर से एक बड़ी, साफ टॉवल से ढंकें | अपनी आँखें बंद करें और अपन चेहरे को पानी से कम से कम 12 इंच दूर रखें जिससे आप जल न पायें | अपनी नाक से सांस भरें और पांच गिनने तक मुंह से छोड़ें | अब दो गिनने तक सांस भरना और छोड़ना कम करते जाएँ | पानी में से भाप निकलने तक 10 मिनट तक इसे दोहराएँ | इस उपचार के दौरान और बाद में अपनी नाक साफ़ करते रहें |  पानी को उबालते समय और पानी में से भाप निकलने तक बच्चों को पानी के पात्र से दूर रखें | बच्चों की अनुपस्थिति वाली जगह पर भाप उपचार लें | आप इस तकनीक का उपयोग हर दो घंटे में बार-बार कर सकते हैं | आप हर दो घंटे में भाप ले सकते हैं या अक्सर आप जब चाहें तब भाप ले सकते हैं | जब आप कम कर रहे हों या कहीं बाहर हों तब चाय के गर्म प्याले या गर्म सूप से निकलती हुई भाप के ऊपर अपना मुंह लायें |  आप अपने भाप लेने वाले पानी में हर्ब्स और एस्सेंसिअल ऑयल्स (एक या दो बूँद) मिल सकते हैं | स्पीयरमिनट या पेपरमिंट (peppermint), थाइम (thyme), सेज (sage), ऑरेगैनो, लैवेंडर, टी ट्री आयल और ब्लैक लैवेंडर आयल में एंटीबैक्टीरियल, एंटीफंगल और एंटीसेप्टिक गुण पाए जाते हैं | काफी देर तक गर्म शावर लेना ऊपर बताये गये भाप उपचार के समान होता है | शावर से निकलने वाला गर्म पानी गर्मी, हवा में नमी निर्मित करता है जो बंद हुए नेसल पैसेज को खोलने में फायदेमंद होता है और साइनस प्रेशर में राहत देता है | गर्मी और भाप, साइनस से निकलने वाले स्त्रावों को नम और तरल करने में मदद करेगी जिससे ये स्त्राव आसानीं से बाहर निकल आयेंगे | इसी के समान लाभकारी प्रभाव अपने चेहरे पर गर्म सेंक लगाने से भी मिल सकता है जिससे नेसल पैसेज को खोलने में मदद मिलती है और साइनस के कारण अनुभव होने वाले किसी भी तरह के प्रेशर से राहत मिल सकती है | एक गीले कपडे को माइक्रोवेव में 2 से 3 मिनट तक गर्म करें | हमेशा ध्यान रखें कि आप खुद को जला न लें | 250 मिलीलीटर गर्म पानी में ½ छोटी चम्मच नमक मिलाएं | किसी ड्रग स्टोर से एक बल्ब सिरिंज खरीदें और इसके द्वारा घर पर बनाये गये सेलाइन वाटर से नासछिद्रों को इर्रिगेट करें जिससे यह सेलाइन आपके नासा स्त्रावों को ढीला और तरल करने में मदद करता है और कंजेशन से राहत देता है |  डिस्टिल्ड, स्टेराइल या पहले से उबाले गये और ठन्डे किये गये पानी का उपयोग करें | हर बार उपयोग करने के बाद सभी उपकरणों को अच्छी तरह से धोकर साफ़ करें और अगली बार उपयोग से पहले सुखाकर रख लें | नेति पात्र एक चाय की केतली (teapot) के छोटे रूप के समान पात्र होता है जो साइनस पैसेज को साफ़ करने के एक तरीके के रूप में मेडिकल कम्युनिटी में बहुत लोकप्रिय है | नेति पात्र के द्वारा गर्म पानी को एक नासाछिद्र में डाला जाता है और दूसरे नासाछिद्र से बाहर निकाला जाता है | इस “चाय की केतली” को गर्म पानी से भरें और अपना सिर थोडा सा टेड़ा करके अपने दायें नासाछिद्र में पानी डालें और बाएं से निकालें | अब, यही प्रक्रिया दूसरी ओर से दोहराएँ |  यह बहुत आवश्यक ही कि आपके द्वारा उपयोग किया जाने वाला पानी डिस्टिल्ड, स्टेराइल या पहले से गर्म करके ठंडा किया हुआ हो | हर बार उपयोग करने के बाद नेति पात्र को धोकर साफ़ करके रखें | नेति पात्र के द्वारा कुछ अमीबिक इन्फेक्शन होना भी देखा गया है | लेकिन ऊपर बताये गये पानी के उपयोग के द्वारा इससे भी बचा जा सकता है | अपने साइनस के स्वास्थ्य को सुधारने के लिए सोते समय अपने बेडरूम में एक ह्युमिडीफायर को रखें | ह्युमिडीफायर हवा में नमी और भाप का उत्पादन करता है जिससे नेसल पैसेज को करने में मदद मिलेगी |  जब आपके नेसल पैसेज बंद हो जाएँ तो आपको अपने नेसल पैसेज और साइनस को नम रखने पर फोकस करने की ज़रूरत होती है | परन्तु, कई लोग सोचते हैं कि नाक बहने पर शुष्क हवा अच्छा काम करती है लेकिन सच तो यह है कि शुष्क हवा आपके नेसल पैसेज की मेम्ब्रेन की उत्तेजना को और बढ़ा देती है | सर्दियों के समय में ह्युमिडीफायर विशेषरूप से फायदेमंद होता है क्योंकि सेंट्रल हीटिंग के कारण कई घरों की हवा बहुत शुष्क होती है | इसी प्रकार का प्रभाव, अपने कान के पास एक गर्म पानी की बोतल को रखकर भी पाया जा सकता है और इससे कान से तरल को बाहर निकालने में मदद मिलती है | ध्यान दें कि आपको अधिक से अधिक (कम से कम 8 गिलास पानी प्रतिदिन) पानी पीना है क्योंकि इससे म्यूकस पतला होगा और साइनस के अवरुद्ध होने को रोका जा सकेगा और साइनस प्रेशर को शांत किया जा सकता है |  पतला म्यूकस आसानी से बाहर निकल आता है | जब भी आपको साइनस प्रेशर की शुरुआत होती नज़र आये तो खुद को हाइड्रेटेड बनाये रखने की ज्यादा से ज्यादा कोशिश करें |  गर्म चाय की बहुत फायदेमंद हो सकती है क्योंकि यह भाप के समान काम करती है और इसकी गर्मी से नासा स्त्राव बाहर आ जायेंगे | हॉट सालसा (hot salsa), हॉट पेपर (hot peppers), और अन्य मसालेदार खाद्य पदार्थ आपकी नाक के स्त्रावों को ढीला कर सकते हैं जिससे साइनस प्रेशर में राहत मिल सकती है | जब स्त्राव गीले और तरल हो जाते हैं तब नाक बहुत अच्छी तरह से साफ़ हो जाती है इसीलिए दवाएं इसी प्रभाव को उत्पन्न करती हैं | सुशी (sushi) पसंद करने वालों को वसाबी (wasabi) भी आज़माना चाहिए | इस प्रकार की मसालेदार टॉपिंग अस्थायी रूप से साइनस प्रेशर में राहत दे सकती हैं और आपके साइनस के प्रेशर को साफ़ करने में मदद कर सकती हैं | अपने माथे (फ्रंटल साइनस) के ऊपर और नाससेतु और आँखों के पीछे की ओर (ऑर्बिटल साइनस) के साथ-साथ आँखों के अंदर (मैक्सीलरी साइनस) में अपनी तर्जनी और मध्यमा अँगुलियों से गोलकार घुमाते हुए हल्का दबाव डालें | ऐसा थोड़ी देर तक करते रहें और इसके तुरंत बाद नाक साफ़ करें | आप कुछ ऑयल्स का उपयोग भी कर सकते हैं जैसे रोजमेरी या पेपरमिंट जिनसे मालिश करके आप साइनस पैसेज को खोल सकते हैं | परन्तु, इन ऑयल्स को आँखों में न जाने दें | व्यायाम एक प्राकृतिक डिकंजेस्टेंट है | अपनी हार्टरेट को पसीना निकलने तक पर्याप्त रूप से बढाने से नासा स्त्रावों को साफ़ करने में मदद मिल सकती है | अगर आप थोड़ी एरोबिक एक्सरसाइज कर सकते हों जैसे 15 मिनट तक दौड़ना या साइकिलिंग तो आपको थोड़ा लाभ मिल सकता है | आप मध्यम एक्सरसाइज भी कर सकते हैं जैसे तेज़ गति से चलना आदि | रात में सोते समय अपने सिर को थोडा ऊंचा करने के लिए सिर के नीचे दो तकिये रखकर सोयें | इससे आप सांस आसानी से ले पाएंगे और साइनस में प्रेशर नहीं बन पायेगा | इंट्रानेसल स्टेरॉयड जैसे फ्लुटिकासोन (fluticasone जैसे flonase) और ट्राइएम्सिनोलोन (triamcinolone जैसे nasacort) आजकल आमतौर पर पाए जाते हैं जो नाक में सूजन को कम कर देते हैं | नेसल स्टेरॉयड का उपयोग करने का लाभ यह है कि इनसे अन्य ओरल डिकंजेस्टेंट्स और एंटीहिस्टामिन के समान उनींदापन (drowsiness) और मुंह सूखने जैसे कोई बड़े साइड इफ़ेक्ट नहीं होते | परन्तु, याद रखें कि स्टेरॉयड को अपना पूरा प्रभाव दिखाने के लिए कुछ दिनों का समय लगता है अर्थात् आपको इनसे तुरंत राहत नहीं मिलेगी |  अगर आप फ्लोनेज़ (flonase) का उपयोग कर रहे हैं तो इसका डोज़ दिन में दो बार हर नासाछिद्र में एक-एक बार स्प्रे करने का होना चाहिए | डॉक्टर के पर्चे के साथ अन्य नेसल स्टेरॉयड भी मिल जाते हैं जैसे मोमेटासोन फ्युरोट (mometasone furoate जैसे nasonex) | इसके प्रभावी साइड इफेक्ट्स के रूप में अपच, मितली और सिरदर्द हो सकते हैं | नयी गाइडलाइन्स के अनुसार, साइनस कंजेशन के लिए इंट्रानेसल स्टेरॉयड (intranasal steroid) फर्स्ट लाइन ऑफ़ ट्रीटमेंट होते हैं | कुछ लोगों को विशेषरूप से लम्बे समय से चले आ रहे साइनस इन्फेक्शन में एंटीहिस्टामिन्स बहुत फायदा पहुंचाती हैं, क्योंकि ये नेसल कंजेशन में राहत देती हैं | ओरल एंटीहिस्टामिन्स में शामिल हैं-डाइफेनहाइड्रामाइन (diphenhydramine जैसे benadryl), सेट्रीजिन (cetirizine जैसे zyrtec) और लोराटाडिन (lotaradine जैसे claritin) | परन्तु, याद रखें कि कुछ पुरानी एंटीहिस्टामिन्स के कारण साइनस में गंभीर साइड इफेक्ट्स हो सकते हैं जैसे नासा ऊतकों की म्यूकस मेम्ब्रेन का सूखना और स्त्रावों का गाढ़ा होना और इसके कारण उनींदापन भी हो सकता है |  कंजेशन दूर करने के लिए ज़रूरत के अनुसार, 25 मिलीग्राम बेनाड्रिल (benadryl) हर आठ घंटे में लें | इस दवा को उनींदापन और “धुंधला दिखने (fogginess)" जैसे साइड इफ़ेक्ट के कारण सहन करने में मुश्किल आती है | दिन में एक बार 10 मिलीग्राम जायरटेक (zyrtec) लें | छह साल से अधिक आयु के बच्चे भी इस दवा को अपने वज़न के आधार पर 5-10 मिलीग्राम प्रतिदिन ले सकते हैं | इस दवा के कारण थोडा उनींदापन (drowsiness) बना रहता है | दिन में एक बार क्लारिटिन (claritine) 10 मिलिग्राम की मात्रा में लें | इस प्रकार की सेकंड जनरेशन एंटीहिस्टामिन के कारण तन्द्रा या अधिक नींद आने की सम्भावना बहुत कम होती है और इसे अन्य साइड इफेक्ट्स भी बहुत कम होते हैं |  आप डॉक्टर के द्वारा लिखी गयी एंटीहिस्टामिन नेसल स्प्रे का उपयोग भी कर सकते हैं जैसे एज़ेलास्टिन (azelastine जैसे astelin, astepro) या ओलोपेटाडिन हाइड्रोक्लोराइड (olopatadine hydrochloride जैसे patanase) | आमतौर पर मिलने वाले डिकंजेस्टेंट्स या दवाएं नेसल पैसेज के अवरोध को दूर करके आपके साइनस को राहत पहुँचाने में मदद कर सकते हैं | आप इन्हें नेसल स्प्रे या मुखसेव्य दवाओं के रूप में ले सकते हैं और ये कई फार्मसी पर मिल जाते हैं | इनके उपयोग से पहले हमेशा डॉक्टर की सलाह लें और उनके लेबल पर दिए हुए निर्देशों का पालन करें |  नेसल डिकंजेस्टेंट स्प्रे का उपयोग एक समय में 3 दिन से अधिक नहीं करना चाहिए | लम्बे समय तक इनके उपयोग से नासामार्गों या नेसल पैसेज में "रिबाउंड" सूजन आने लगती है | ओरल डिकंजेस्टेंट जैसे सुडाफेड (sudafed) या ब्रोंकैड पिल्स (bronkaid pills) को उपयोग फिजिशियन की देखरेख के बिना दो सप्ताह तक किया जा सकता है | हालाँकि "रिबाउंड" सूजन, ओरल डिकंजेस्टेन्ट्स से बहुत कम होती है लेकिन कुछ लोगों को इनसे ब्लड प्रेशर बढ़ने या दिल की धड़कन बढ़ने जैसी समस्याएं हो सकती हैं | जिंक युक्त नेसल स्प्रे का उपयोग न करें | ये सूघने की शक्ति की स्थायी हानि से सम्बंधित होते हैं (हालाँकि ऐसा बहुत कम होता है) |
भाप का उपयोग करें: गर्म शावर लें: अपनी नाक को भिगोयें (irrigate): नेति पात्र का उपयोग करें: एक ह्युमिडीफायर (humidifier) का उपयोग करें: तरल पदार्थ पियें: कुछ मसालेदार खाएं: एक्यूप्रेशर (acupressure) या हाथों द्वारा मालिश करें: व्यायाम: अपने सिर को ऊंचा रखें: नेसल स्टेरॉयड स्प्रे (nasal steroid spray) का उपयोग करें: एंटीहिस्टामिन (antihistamines) लें: डिकंजेस्टेंट्स (decongestants) का उपयोग करें:
https://www.wikihow.com/Get-Rid-of-Sinus-Congestion https://www.wikihow.com/Get-Rid-of-Sinus-Congestion
Using Home Remedies Taking Medications